CELEX: 22013D0149
Language: lt
Date: 1362528000000
Title: 2013/149/ES: 2013 m. kovo 6 d. AKR ir ES ambasadorių komiteto sprendimas Nr. 1/2013, kuriuo skiriami Įmonių plėtojimo centro (ĮPC) vykdomosios valdybos nariai

23.3.2013   
            
            
               LT
            
            
               Europos Sąjungos oficialusis leidinys
            
            
               L 84/28
            
         AKR IR ES AMBASADORIŲ KOMITETO SPRENDIMAS Nr. 1/2013
   2013 m. kovo 6 d.
   kuriuo skiriami Įmonių plėtojimo centro (ĮPC) vykdomosios valdybos nariai
   (2013/149/ES)
   AKR IR ES AMBASADORIŲ KOMITETAS,
   atsižvelgdamas į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1), pirmą kartą iš dalies pakeistą 2005 m. birželio 25 d. Liuksemburge (2), o antrą kartą – 2010 m. birželio 22 d. Uagadugu (3), ypač į jo III priedo 2 straipsnio 6 dalį,
   atsižvelgdamas į 2005 m. liepos 20 d. AKR ir EB ambasadorių komiteto sprendimą Nr. 8/2005 dėl Įmonių plėtojimo centro statuto ir darbo tvarkos taisyklių (4), ypač į jo 9 straipsnio 1 dalį,
   kadangi:
   
               (1)
            
            
               Sprendimu Nr. 8/2005 priimto Įmonių plėtojimo centro statuto ir darbo tvarkos taisyklių 9 straipsnyje nustatyta, kad vykdomosios valdybos narius skiria ambasadorių komitetas ne ilgesniam kaip penkerių metų laikotarpiui;
            
         
               (2)
            
            
               Įmonių plėtojimo centro vykdomosios valdybos dabartinių narių kadencija, su pakeitimais, padarytais 2009 m. birželio 5 d. AKR ir EB ambasadorių komiteto sprendimu Nr. 3/2009 (5), baigsis 2013 m. kovo 6 d.;
            
         
               (3)
            
            
               būtina užtikrinti ĮPC veiklos stabilumą ir tęstinumą, atsižvelgiant į tai, kad jos valdymą užtikrina direktorius ad interim,
            
         NUSPRENDĖ:
   1 straipsnis
   Įmonių plėtojimo centro vykdomosios valdybos dabartinių narių kadencija pratęsiama 6 mėnesių laikotarpiui iki 2013 m. rugsėjo 6 d.
   Todėl ĮPC vykdomosios valdybos narių sudėtis bus tokia:
   
               —
            
            
               Ibrahim IDDI ANGO,
            
         
               —
            
            
               Adrien SIBOMANA,
            
         
               —
            
            
               Valerie Patricia VEIRA,
            
         
               —
            
            
               Bayo AKINDEINDE,
            
         
               —
            
            
               Giovannangelo MONTECCHI PALAZZI,
            
         
               —
            
            
               Vera VENCLIKOVA.
            
         2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2013 m. kovo 6 d.
      
         
            AKR ir ES ambasadorių komiteto vardu
         
         
            Pirmininkas
         
         R. MONTGOMERY
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).
   
      (4)  OL L 66, 2006 3 8, p. 16.
   
      (5)  OL L 171, 2009 7 1, p. 36.